Wjelika mošeja w nowej stolicy Abuja
Nigerija (engelski Nigeria, igbo Naíjíríà, joruba Nàìjíríà, hausa Nijeriya) jo wjeliki a gusće wobsedlony stat pśi
Guinejiskem golfje w pódwjacornej
Africe. Granicujo z
Nigerom w pódpołnocu, z
Čadom w dłujkem zajtšu, z
Kamerunom w pódzajtšu a z
Beninom w pódwjacorje. Stolica jo
Abuja w srjejźišću kraja, mjaztym až jo pśi atlantiskem pśibrjoze lažecy
Lagos nejwětše město.
W pódpołdnjowem źělu Nigerije kněžy góruca, włožna, tropiska klima z
dešćowym casom wót
apryla do
oktobra a pśerěznymi temperaturami wokoło 30 °C. W pódpołnocnem źělu maju suchšu pusćinowu klimu ze słabym dešćowym casom a górucym wětšykom
Harmattan w suchem casu. Pótom njejsu temperatury wokoło 50 °C rědke. Nejwuše městno jo Chappal Waddi (2.419 m) pśi kameruńskej granicy w pódzajtšu kraja. Pśewažece krajinowe formy su
laguny pśi pśibrjoze, włožna
sawana w srjejźišću a sucha sawana w pódpołnocu.
Nigerija jo pó licbje wobydlarstwa jasnje nejwětšy stat Afriki. Tam powěda se wokoło 500 rěcow.
szl_Latn yor_Latn vec_Latn szl_Latn pol_Latn szl_Latn szl_Latn szl_Latn szl_Latn ces_Latn szl_Latn pol_Latn por_Latn pol_Latn szl_Latn vec_Latn szl_Latn szl_Latn